
PARLAMENTUL ROMÂNIEI

Camera Deputaţilor


	Comisia pentru administraţie publică, amenajarea teritoriului şi echilibru ecologic

Bucureşti, 21.11.2013
       Nr. 4c-6/350
	Comisia pentru agricultură, silvicultură, industrie alimentară şi servicii specifice
Bucureşti, 21.11.2013
       Nr. 4c-4/353


                    Către, 

BIROUL PERMANENT AL 

CAMEREI DEPUTAŢILOR


Vă înaintăm, alăturat, Raportul comun asupra propunerii legislative  - Legea pajiştilor permanente şi pentru modificarea şi completarea unor acte normative în domeniu, trimisă comisiilor pentru examinare pe fond, în procedură obişnuită, cu adresa nr. Plx.285 din 17 septembrie 2013.

     PREŞEDINTE, 




PREŞEDINTE,

Marin ALMĂJANU


               Nini SĂPUNARU

PARLAMENTUL ROMÂNIEI

	Comisia pentru administraţie publică, amenajarea teritoriului şi echilibru ecologic

Bucureşti, 21.11.2013
     Nr. 4c-6/350
	Comisia pentru agricultură, silvicultură, industrie alimentară şi servicii specifice
Bucureşti, 21.11.2013
     Nr. 4c-4/353


R A P O R T     C O M U N
asupra propunerii legislative - Legea pajiştilor permanente şi pentru modificarea şi completarea unor acte normative în domeniu
În conformitate cu prevederile art.95 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic şi Comisia pentru agricultură, silvicultură, industrie alimentară şi servicii specifice au fost sesizate spre dezbatere în fond, în procedură obişnuită, cu propunerea legislativă - Legea pajiştilor permanente şi pentru modificarea şi completarea unor acte normative în domeniu, transmisă cu adresa nr.Plx.285 din 17 septembrie 2013 şi înregistrată cu nr.4c-6/350 din 18.09.2013, respectiv cu nr.4c-4/353/18.09.2013. 
La întocmirea prezentului raport comun, Comisiile au avut în vedere:

· avizul favorabil al Consiliului Legislativ (nr.214/29.03.2013);

· avizul negativ al Comisiei juridice, de disciplină şi imunităţi (nr.4c-11/1000/25.09.2013);
· avizul negativ al Comisiei pentru buget, finanţe şi bănci (4c-2/397/02.10.2013);
· punctul de vedere negativ al Guvernului (nr.912/07.06.2013).
Propunerea legislativă are ca obiect de reglementare organizarea, administrarea şi exploatarea pajiştilor permanente, precum şi modificarea şi completarea Legii fondului funciar nr.18/1991, republicată, cu modificările şi completările ulterioare. Totodată, la data intrării în vigoare a prezentei propuneri legislative, este prevăzută abrogarea Legii nr.214/2011 pentru organizarea, administrarea şi exploatarea pajiştilor, cu modificările şi completările ulterioare. 

Propunerea legislativă a fost respinsă de Senat în şedinţa din 9 septembrie 2013.

În conformitate cu prevederile art.61 şi art.63 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic şi Comisia pentru agricultură, silvicultură, industrie alimentară şi servicii specifice au examinat propunerea legislativă mai sus menţionată în şedinţe separate.

Membrii Comisiei pentru agricultură, silvicultură, industrie alimentară şi servicii specifice au examinat propunerea legislativă în şedinţa din 15 octombrie 2013.

La lucrările Comisiei pentru agricultură, silvicultură, industrie alimentară şi servicii specifice au fost prezenţi 36 deputaţi, din totalul de 37 membri ai comisiei.

Membrii Comisiei pentru administraţie publică, amenajarea teritoriului şi echilibru ecologic au examinat propunerea legislativă în şedinţa din 1 octombrie 2013. 

La lucrările Comisiei pentru administraţie publică, amenajarea teritoriului şi echilibru ecologic au participat 27 deputaţi, din totalul de 33 membri ai Comisiei.
La dezbateri au participat, în calitate de invitaţi, conform prevederilor art.54 şi 55 din Regulamentul Camerei Deputaţilor, republicat, Valentin Şoneriu – secretar de stat şi Maria Toma – director în cadrul Ministerului Agriculturii şi Dezvoltării Rurale. 
În urma dezbaterilor şi a opiniilor exprimate de membrii celor două comisii, s-a hotărât, cu majoritate de voturi (1 vot împotrivă şi 1 abţinere), să se propună Plenului Camerei Deputaţilor respingerea propunerii legislative - Legea pajiştilor permanente şi pentru modificarea şi completarea unor acte normative în domeniu, din următoarele motive: 
· în ceea ce priveşte conţinutul incriminării propuse la art.13, menţionăm că, prin Legea nr.187/2012 pentru punerea în aplicare a Legii nr.286/2009 privind Codul penal această incriminare nu se mai menţine, fapta fiind trecută în domeniul contravenţional, apreciindu-se că fapta nu întruneşte gradul de pericol social specific unei infracţiuni, ci mai degrabă al unei contravenţii;
· propunerea legislativă are acelaşi obiect de reglementare cu proiectul de Lege pentru aprobarea Ordonanţei de urgenţă a Guvernului nr.34/2013 privind organizarea, administrarea şi exploatarea pajiştilor permanente şi pentru modificarea şi completarea Legii fondului funciar nr.18/1991.
Propunerea legislativă face parte din categoria legilor organice, fiind incidente prevederile art.73 alin.(3) lit.h) din Constituţia României, republicată.

Camera Deputaţilor este Camera Decizională potrivit prevederilor art.75 alin.(1) din Constituţia României, republicată şi ale art.92 din Regulamentul Camerei Deputaţilor, republicat.

           PREŞEDINTE, 



                         PREŞEDINTE,

         Marin ALMĂJANU
 
                                          Nini SĂPUNARU

       SECRETAR, 



                                  SECRETAR,

Ion Marcel CIOLACU
 
                                      Costel ŞOPTICĂ
Consilier Iulia Toader


                                    Consilier Anton Păştinaru
Expert Nicoleta Toma                                                         Consilier Florentin Oancea

